རྒྱ་ནག་གི་རྒྱུད་གཅིག་ལམ་གཅིག་ཟེར་བའི་ཚོང་འབྲེལ་སྲིད་བྱུས་གསར་པ་དེའི་འོག་རྒྱལ་སྤྱིའི་ཁྱོན་དུ་དཔལ་འབྱོར་གྱི་གནོན་ཤུགས་འོག་ནས་རྒྱལ་ཁབ་གཞན་གྱི་ས་ཆ་བདག་བཟུང་དང་རྒྱལ་ཁབ་གཞན་གྱི་ཆབ་སྲིད་སོགས་ལ་དངོས་ཤུགས་བརྒྱུད་གསུམ་ནས་གནོན་ཤུགས་སྤྲོད་བཞིན་པ་དང་།ལྷག་པར་རྒྱ་ནག་གིས་ས་མཚམས་ས་ཁུལ་ཁག་ཏུ་དམག་དོན་རྒྱ་སྐྱེད་ཀྱི་ལས་གཞི་དང་འབྲེལ་བའི་འཛུགས་སྐྲུན་བྱེད་བཞིན་པའི་གནས་སྟངས་དེ་ལ་བརྟེན་ནས་རྒྱ་དཀར་ནག་ཡུལ་གཉིས་དབར་གདོང་ཐུག་བརྒྱག་རྒྱུའི་ཉེན་ཁ་ཇེ་ཆེར་འགྲོ་བཞིན་པར་བརྟེན།རྒྱ་གར་གཞུང་གིས་འབྱུང་འགྱུར་རྒྱ་ནག་དང་ལྷན་ཞི་བདེ་བརྟན་ལྷིང་ལྡན་པའི་འབྲེལ་ལམ་ཞིག་སྲ་བརྟན་རྒྱུན་སྐྱོང་དགོས་ན་རྒྱ་ནག་ཐོག་ཕྱི་འབྲེལ་སྲིད་བྱུས་ཇི་འདྲ་ཞིག་གཏན་འབེབས་གནང་སྐབས་བོད་ཀྱི་གནད་དོན་དེ་གཙོ་བོར་འཛིན་དགོས་པ་གསུངས།ཕྱོགས་མཚུངས་གཙུག་ལག་སློབ་དཔོན་ལྕམ་སོན་དི་མཆོག་གིས་རྒྱ་དཀར་ནག་གཉིས་ཀྱི་ས་མཚམས་ཀྱི་རྩོད་རྙོག་ཐད་བོད་དེ་ཧ་ཅང་གལ་འགངས་ཆེ་བ་དང་།དེ་སྔ་རྒྱ་གར་གཞུང་གིས་པ་ཀི་སི་ཐན་དགྲ་ཟླ་གཙོ་བོར་འཛིན་ནས་དེར་གདོང་ལེན་ཇི་ལྟར་བྱེད་དགོས་མིན་ཐད་འབད་བརྩོན་ཧ་ཅང་བྱས་ཡོད།འོན་ཀྱང་རྒྱ་གར་ལ་དཀའ་ངལ་བཟོ་མཁན་ངོ་མ་ནི་རྒྱ་ནག་ཡིན་ཞིང་ཡུལ་གཉིས་ཀྱི་ས་མཚམས་ཀྱི་རྩོད་རྙོག་ནི་དེ་བས་རྙོག་འཛིང་ཆེ་བ་ཞིག་དང་།དེ་སྔ་ནས་ང་ཚོའི་ས་ཆ་མང་པོ་ཞིག་རྒྱ་ནག་གིས་དཀའ་ཚེགས་གང་ཡང་མེད་པའི་ཐོག་ནས་ཧམ་བཟུང་བྱས་རྐྱེན་རྒྱ་ནག་ལ་ཤོར་བ་རེད།ཅེས་སོགས་གསུངས།དེ་བཞིན་འབུམ་རམས་པ་སྐུ་ཞབས་སི་དིག་ཝ་ཧིཌ་ནས་ཀྱས་ཉེ་ལམ་ཁོང་ཡུ་གུར་དུ་ཕེབས་པ་དང་།